Муратов Абдикарим
Муратов Абдикарим (19. 5. 1956-жылы туулган, Ош облусу, Ноокат району, Шаңкол айылы) – педагог, журналист-публицист, профессор (2010), педагогика илимдеринин доктору (2011). 1976-жылы ОМПИни бүтүргөн. Мектепте мугалим (1976–85), ОМПИде улук окутуучу (1979–80), Кыргыз педагогика ИИИде илимий кызматкер (1985–92), «Эне тили» (1991–92), «ZAMAN Кыргызстан» (2003–07), гезиттеринде башкы редактор КББАда (1997– 2008), И. Арабаев атындагы КМУда (2010-жылдан) окутуучу. КР Эл агартуу отличниги (1995). Кыргыз адабияты боюнча кыргыз, өзбек жана орус мектептери үчүн мамлекеттик стандарттын, окуу программаларынын, окуу китептеринин, ошондой эле «V–VIII класстарда адабият теориясын окутуу» (1990), «Ат этнопедагогикасы – Айтматовдо» (2005), «Аталар сөзү – акылдын көзү. Адеп аңгемелери» (2008), «Көркөм чыгарма жана анын ички сырлары» (2009), жана башкалар. илимий-методикалык китептердин (анын ичинен 8 монография, 9 окуу колдонмо) автору. Анын «Ак чыйыр» (1987), «Курманбек баатыр» (2004), «Рахманкул хан» (2004), «Акыркы адам жапайынын арзуусу» (2009) жана башкалар. аңгемелер жана повесттер жыйнактары бар. Эмгектери: Чыңгыз Айтматов – жазуучу-этнопедагог. Б., 2006; Дилбаян – дил сыры, тил сыны. Б., 2008; Кыргыз эл педагогикасы: табияты, таралышы жана тарыхы. Б., 2011. 
 Инсандар

Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7